Quo vadis (latinský výraz)

Quo vadis (v preklade: „kde kráčaš?“ alebo „kde ideš?“, prípadne „kam kráčaš/ideš“) je latinský výraz spojený s kresťanskou legendou o apoštolovi Petrovi. Podľa apokryfných Skutkov Petra a PavlaSkutky Petra a Pavla, XXXV. stretol apoštol Peter na svojom úteku z Ríma Ježiša Krista, ktorého sa mal opýtať „Quo vadis, Domine?“. Kristus mu mal odpovedať, že ide do Ríma nechať sa znova ukrižovať. Peter sa mal následne vrátiť do Ríma a podstúpiť mučenícku smrť. 

Otázka sa v inom význame objavuje aj v kánonickom Jn 13,36, v rozhovore apoštola Petra a Ježiša Krista : „Šimon Peter sa ho opýtal: ‚Pane, kam ideš?‘ Ježiš odvetil: ‚Kam ja idem, tam teraz za mnou ísť nemôžeš, no pôjdeš za mnou neskôr.‘“Tak slovenský katolícky preklad. Slovenský ekumenický preklad: „Šimon Peter sa ho opýtal: Pane, kam ideš? Ježiš mu odpovedal: Kam ja idem, tam teraz so mnou ísť nemôžeš. No pôjdeš za mnou neskôr!“ Slovenský evanjelický preklad: „Povedal Mu Šimon Peter: Pane, kam ideš? Ježiš odpovedal: Kam ja idem, tam teraz nemôžeš ísť za mnou, ale neskôr pôjdeš za mnou.“

Termín mal značný vplyv na umenie. Niekedy okolo roku 1601 namaľoval Annibale Carracci obraz Domine, Quo Vadis? V roku 1896 vyšiel historický román Quo vadis od poľského spisovateľa Henryka Sienkiewicza zasadený do obdobia vlády cisára Neróna. Spisovateľ získal za román Nobelovu cenu za literatúru (1906) a román Quo vadis bol preložený do najmenej 57 jazykov (2016) a viackrát filmovo a divadelne adaptovaný.

Termín býva dnes často používaný v názvoch polemických diel, komentárov či diskusií, ktoré sa zaoberajú tým, akým smerom sa bude uberať vývoj niečoho (napríklad krajiny, vedeckého či hospodárskeho odvetvia a pod.).

 Referencie 

Kategória:Latinské výrazy
Kategória:Svätý Peter